ສປຊ ວ່າ ລາວ​ເປັນ​ທັງ​ເຂດ​ຜະລິດ ​ເຂດ​ທາງ​ຜ່ານ ​ແລະ​ ເຂດ​ຮອງ​ຮັບຢາ​ເສບ​ຕິດ ​ແບບຄົບວົງຈອນ
ຊ່ຽວຊານ​ຂອງ UNODC ລະບຸ​ວ່າ​ເຂດ​ສາມຫຼ່ຽມ​ຄໍາ​ ກາຍ​ເປັນ​ສູນ​ກາງຂອງ​ການ​ ຄ້າ​ຢາ​ບ້າ​ຢ່າງ​ຄົບ​ວົງ​ຈອນ​ແລ້ວ ​ໃນ​ຂະນະ​ທີ່​ລາວ ​ກໍ​ເປັນ​ເຂດ​ທາງ​ຜ່ານ​ທີ່​ສໍາຄັນ​ ຂອງ​ການ​ຂົນ​ສົ່ງ​ຢາ​ບ້າ​ ໄປ​ຕ່າງປະ​ເທດ.
Mr David Lewis ຜູ້ຊ່ຽວຊານປະຈໍາສໍານັກງານຄວບຄຸມ ຢາເສບຕິດ ແລະອາດຊະຍາກໍາແຫ່ງອົງການສະຫະປະຊາ ຊາດ ຫຼື UNODC ຖະແຫຼງວ່າບັນຫາຢາເສບຕິດຢູ່ສາມຫຼ່ຽມ ຄໍາ ຊຶ່ງເປັນເຂດຊາຍແດນໃນແມ່ນໍ້າຂອງ ລະຫວ່າງມຽນມາ ລາວ ແລະໄທນັ້ນ ໄດ້ເພີ່ມລະດັບຄວາມຮຸນແຮງຫຼາຍຂຶ້ນນັບ ມື້ ທັງໃນດ້ານການຜະລິດ ການຄ້າ ແລະການຊົມໃຊ້ຢາເສບ ຕິດ ໂດຍສະເພາະແມ່ນສະຖານະການ ກ່ຽວກັບຢາບ້າໃນປັດ ຈຸບັນນີ້ ສາມາດກ່າວໄດ້ວ່າ ເຂດສາມຫຼ່ຽມຄໍາໄດ້ກາຍເປັນສູນ ກາງ ຫຼືແຫຼ່ງຜະລິດຢາບ້າ ທີ່ໃຫຍ່ທີ່ສຸດໃນໂລກໄປແລ້ວ ດັ່ງທີ່ ທ່ານໄດ້ກ່າວເນັ້ນຢໍ້າວ່າ: ກ່ອນໜ້ານີ້ ຄະນະກໍາມະການຄວບຄຸມແລະກວດກາຢາເສບຕິດ ແຫ່ງຊາດລາວກໍ ໄດ້ທໍາການເຜົາທໍາລາຍຢາເສບຕິດນໍ້າໜັກ ລວມຫຼາຍກວ່າ 2,240 ກິໂລ ຊຶ່ງເປັນຢາເສບຕິດທີ່ຍຶດໄດ້ຈາກ ນັກຄ້າຢາເສບຕິດຈໍານວນ 53 ຄົນ ໃນການປະຕິບັດການປາບ ປາມການລັກລອບຂົນສົ່ງ ແລະຄ້າຢາເສບຕິດ 20 ຄັ້ງ ທີ່ສາມາດ ຍຶດໄດ້ 12 5 ກິໂລ ຢາບ້າ 470 ກິໂລ ກັນຊາແຫ້ງ 1,535 ກິໂລ ແລະສານເຄມີທີ່ໃຊ້ໃນການຜະລິດຢາເສບຕິດ 226 ກິໂລ ຕາມ ລໍາດັບ ແຕ່ຢ່າງໃດກໍຕາມ ການເຜົາທໍາລາຍຢາເສບຕິດໃນຄັ້ງນີ້ ກໍບໍ່ ປາກົດວ່າມີຢາຝິ່ນ ລວມຢູ່ດ້ວຍແຕ່ຢ່າງໃດ ຫາກແຕ່ອິງຕາມລາຍງານປະຈໍາປີ 2012 ຂອງ ອົງການຄວບຄຸມຢາເສບຕິດ ແລະອາດຊະຍາກໍາແຫ່ງສະຫະປະຊາຊາດ ຫຼື UNODC ກໍໄດ້ ລະບຸຢ່າງຊັດເຈນວ່າ ຜົນຜະລິດຈາການລັກລອບປູກຝິ່ນໃນລາວຍັງມີທ່າອຽງ ເພີ່ມຂຶ້ນຢ່າງ ຕໍ່ເນື່ອງ ໂດຍພື້ນທີ່ລັກລອບປູກຝິ່ນໃນລາວໄດ້ເພີ່ມຂຶ້ນຈາກ 1,500 ເຮັກຕ້າ ໃນປີ 2007 ມາ ເປັນ 4,100 ກວ່າເຮັກຕ້າ ໃນປີ 2011 ນັ້ນຄິດເປັນ ອັດຕາສ່ວນທີ່ເພີ່ມຂຶ້ນເກີນກວ່າ 170% ສາເຫດສໍາຄັນທີ່ເຮັດໃຫ້ມີການລັກລອບປູກຝິ່ນເພີ່ມຂຶ້ນດັ່ງກ່າວນັ້ນ ທາງການ ລາວກໍຢືນຢັນວ່າ ເປັນຍ້ອນບັນຫາຄວາມຍາກຈົນຂອງປະຊາຊົນລາວ ທີ່ໄດ້ຮັບການຊ່ວຍເຫຼືອຈາກຕ່າງປະເທດຕໍ່າກວ່າລະດັບຄວາມຕ້ອງການທີ່ເປັນຈິງ ແລະໃນຂະນະດຽວກັນ ລາ ຄາຝິ່ນກໍໄດ້ເພີ່ມສູງຂຶ້ນຢ່າງຕໍ່ເນື່ອງອີກດ້ວຍ ຈຶ່ງເຮັດໃຫ້ປະຊາຊົນລາວບັນດາເຜົ່າທີ່ໄດ້ພາກັນປະລະຈາກການປູກຝິ່ນແລ້ວນັ້ນ ກັບຄືນມາປູກຝິ່ນອີກເທື່ອໃໝ່ຫຼາຍຂຶ້ນນັ້ນເອງ ທັງນີ້ UNODC ໄດ້ລາຍງານກ່ຽວກັບສະພາວະການ ລັກລອບປູກຝິ່ນໃນເອເຊຍຕາເວັນອອກສຽງໃຕ້ວ່າ ມຽນ ມາ ຍັງຄົງເປັນປະເທດທີ່ມີການລັກລອບປູກຝິ່ນຫຼາຍ ທີ່ສຸດ ສ່ວນລາວນັ້ນກໍຖືເປັນປະເທດທີ່ມີການລັກລອບ ປູກຝິ່ນເພີ່ມຂຶ້ນສູງທີ່ສຸດເມື່ອທຽບກັບມຽນມາແລະໄທ ນອກຈາກນີ້ UNODC ຍັງໄດ້ລະບຸດ້ວຍວ່າລາວເປັນປະ ເທດນຶ່ງທີ່ມີສະຖານະເປັນທັງເຂດຜະລິດ ເຂດທາງຜ່ານ ແລະເຂດຮອງຮັບຢາເສບຕິດຢ່າງຄົບຖ້ວນແລ້ວ ຈຶ່ງເຮັດ ໃຫ້ຕ້ອງປະເຊີນກັບບັນຫາທີ່ກ່ຽວກັບຢາເສບຕິດຫຼາຍຂຶ້ນ ນັບມື້ນັ້ນເອງ